**เทศบาลตำบลเมืองศรีไค จัดการประชุมมอบนโยบายไม่รับของขวัญ (No Gift Policy)**  
**จากการปฏิบัติหน้าที่ ให้แก่ผู้บริหาร พนักงานเทศบาล และพนักงานจ้าง**

          ในวันพุธที่ 11  มกราคม พ.ศ. 2566  เวลา 09.30 น.  โดย ร้อยตำรวจตรีวีระวัฒน์  วิชาสวัสดิ์  นายกเทศมนตรีตำบลเมืองศรีไค ได้มีการประชุมมอบนโยบายไม่รับของขวัญ (No Gift Policy) จากการปฏิบัติหน้าที่ ประจำปีงบประมาณ พ.ศ. 2566 ให้แก่ รองนายกเทศมนตรีตำบลเมืองศรีไค พนักงานเทศบาล และพนักงานจ้าง ทุกคน ในสังกัด เพื่อเป็นการปลุกจิตสำนึก สร้างวัฒนธรรมให้บุคลากรในสังกัด ในการปฏิเสธการรับของขวัญและของกำนันทุกชนิดจากการปฏิบัติหน้าที่ ทุกวาระเทศกาลและโอกาสพิเศษต่างๆ เว้นแต่กรณีจำเป็นไม่อาจหลีกเลี่ยงได้ ต้องปฏิบัติตามหลักเกณฑ์การรับของขวัญหรือของกำนัล และประโยชน์อื่นใดตามระเบียบสำนักนายกรัฐมนตรีว่าด้วยการให้หรือการรับของขวัญของเจ้าหน้าที่ของรัฐ พ.ศ. 2544 ณ ห้องประชุมเทศบาลตำบลเมืองศรีไค

